Samarqanddagi oshxonada portlash sodir bo'ldi. 10 kishi jarohatlangan

Samarqand viloyati Oqdaryo tumani “Navro`z” MFYda sodir bo`lgan chaqnash bo`yicha birlamchi ma`lumot berildi. 
Favqulotda vaziyatlar vazirligining xabar berishicha,  2021 yil 19 dekabr kuni soat 14:20da Oqdaryo tumani “Navro`z” MFY A.Temur ko`chasida joylashgan "Lazzat" oshxonasida chaqnash sodir bo`lgan (voqea joyida 2 ta propan gaz balloni bo`lgan).  
Chaqnash natijasida oshxonaning taxminan 40 kv.m. maydonida  shift qismi va jihozlar  yongan.    Birlamchi ma`lumotga ko`ra, 10 nafar fuqaro tan jarohati olib, tuman shifoxonasiga olib borilgan. Yong`in-qutqaruv ekipaji  soat 14:23da hodisa joyiga etib borib, 14:29da yong`in qurshab olingan va soat 14:54da o`chirilgan.  
Voqea joyiga viloyat hamda tuman FV bo`limi rahbar xodimlari, IIB, Prokuratura, Tibbiyot, Gaz xizmatlari xodimlari va 2 ta yong`in-qutqaruv ekipaji jalb etilgan.  
Sodir bo`lgan holat yuzasidan dastlabki tergovoldi surishtiruv ishlari olib borilgan.
Ma’lumot uchun: avvalroq, Surxondaryo viloyati Denov tumanida “Indenim” savdo markazida ham portlash sodir bo‘lgani haqida xabar bergan edik.